Udvidelse af samarbejdet om borgerrådgiverfunktionen 
Sagsfremstilling 
20.                 Udvidelse af samarbejdet om borgerrådgiverfunktionen - Åbent 
  
  
SAGENS INDHOLD 
Byrådet skal i denne sag tage stilling til en ny samarbejdsaftale mellem [adresse], Horsens, [adresse], Randers og 
[adresse] om organisering og drift af en fælles borgerrådgiverfunktion. Baggrunden er, at Horsens 
Kommune ønsker at indgå i samarbejdet om den fælles borgerrådgiverfunktion med virkning fra 1. april 2015.  
  
Samarbejdet om borgerrådgiverfunktionen, der siden 1. maj 2013 har bestået af [adresse], [adresse], Randers og 
Skanderborg Kommuner, har to fuldtidsansatte borgerådgivere. 
  
Borgerrådgiverne er på skift til stede i [adresse] 2 dage om ugen (tirsdag og torsdag) samt den første 
fredag i hver måned. Herudover kan borgerne kontakte borgerrådgiverene telefonisk alle ugens dage for at få hjælp 
og evt. aftale et møde.  
  
En udvidelse af samarbejdet vil betyde, at der vil blive ansat en yderligere borgerrådgiver. Borgerrådgiverne vil – 
som i dag – arbejde på skift i de fem kommuner, Dette sker dels for at sikre en ensartet behandling af 
henvendelserne i de forskellige kommuner og dels for, at borgerrådgiverne kender alle de kommuner, som deltager i 
samarbejdet. 
  
Udvidelsen vil betyde en ændring i, hvornår borgerrådgiverne fysisk er til stede i de fem kommuner: 
  
· [adresse]: Tirsdag, torsdag og fredag. 
· Horsens Kommune: Mandag, tirsdag og onsdag 
· Norddjurs Kommune: Mandag, tirsdag og fredag 
· Randers Kommune: Mandag, onsdag og torsdag 
· Skanderborg Kommune: Onsdag, torsdag og fredag 
  
VURDERING 
Borgmestersekretariatet vurderer, at det er en forudsætning for, at samarbejdet kan udvides, at de gode erfaringer, 
som [adresse] har med borgerrådgiverfunktionen, kan fastholdes. 
  
 
Byråd 
24. februar 2015 
Sagsnr. 710-2012-
141507 
Dok.nr. 710-2015-
45594 
Sagsbehandler 
DPJMH 
  
Tidl. politisk behandling 
BY, 02.04.13, pkt. 37, BY, 30.04.13, pkt. 54   
Forventet sagsgang 
ØK, BY 
Lovgrundlag 
Styrelsesloven  
Den foreslåede model betyder en udvidelse i forhold til antallet af dage, hvor borgerrådgiverne fysisk er til stede i 
Favrskov Kommune. Dette er en forbedring af tilgængeligheden, hvilket er positivt for borgerne.    
  
Udvidelsen fra to til tre borgerrådgivere giver mulighed for større fleksibilitet og bredere faglighed i 
borgerrådgiverfunktionen. Dette er derfor også en forbedring for de deltagende kommuner.  
  
På den baggrund kan Borgmestersekretariatet anbefale, at samarbejdet udvides til også at omfatte Horsens 
Kommune.  
  
I vedlagte udkast til ny samarbejdsaftale mellem [adresse], Horsens, [adresse], Randers og [adresse] 
om organisering og drift af en fælles borgerrådgiverfunktion er der alene indsat bestemmelser om, at Horsens 
Kommune skal indgå i samarbejdet.  
  
ØKONOMI 
Byrådet har afsat 350.000 kr. til ordningen i 2013 og frem. Beslutningen om at udvide samarbejdet til også at 
omfatte Horsenes Kommune har ingen økonomiske konsekvenser for Favrskov Kommune.  
  
Økonomien i samarbejdsaftalen vurderes at afspejle den tid, som borgerrådgiverne bruger på dels behandling af 
konkrete sager og dels generel rådgivning, vejledning og dialog med forvaltningerne. Borgerrådgiverne tilpasser 
deres tidsforbrug i løbet af året, så det gennemsnitligt afspejler den økonomiske fordeling mellem kommunerne. Hvis 
en enkelt kommune har behov for at disponere over mere eller mindre tid af borgerrådgivernes samlede tid, vil 
samarbejdsaftalen kunne genforhandles mellem kommunerne.  
  
INDSTILLING 
Kommunaldirektøren indstiller til Byrådet: 
  
1.    At vedlagte udkast til samarbejdsaftale mellem [adresse], Horsens, Randers, [adresse] og Skanderborg 
kommuner om organisering og drift af fælles borgerrådgiverfunktion godkendes.  
  
BESLUTNING 
  
Økonomiudvalget, 18. februar 2015: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 24. februar 2015: 
Fraværende: Simone Jensen 
  
Godkendt. 
Samarbejdsaftale om organisering og drift af 
fælles borgerrådgiverfunktion [adresse], Horsens, 
[adresse], Randers og Skanderborg kommune 
710-2015-30121 
